Luonnos ETA:n sekakomitean päätös ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi /* SEK/2003/1120 lopull. */





Luonnos ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta - Luonnos yhteisön yhteiseksi kannaksi (komission esittämä) PERUSTELUT 1. Tarvittavan oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen. 2. ETA:n sekakomitean olisi tästä syystä tehtävä liitteenä oleva päätös ETA-sopimuksen liitteen XIII muuttamisesta lisäämällä siihen liikenteen alalla annettu uusi säädös. Päätös koskee seuraavaa säädöstä: 32002L0025: Komission direktiivi 2002/25/EY, annettu 5 päivänä maaliskuuta 2002, matkustaja-alusten turvallisuussäännöistä ja -määräyksistä annetun neuvoston direktiivin 98/18/EY muuttamisesta. 3. Ehdotuksessa annetaan Norjalle mahdollisuus säilyttää nykyiset säännöksensä, joiden mukaan kiinteä, paikallisesti sovellettava sammutusjärjestelmä on asennettava kaikkiin matkustaja-aluksiin, joissa on kokonaistilavuudeltaan yli 500 m3:n koneistotilat, riippumatta siitä, mille matkustajamäärälle alukset on luokiteltu. Näitä säännöksiä voidaan soveltaa vain Norjan lipun alla kotimaan liikenteessä purjehtiviin aluksiin. 4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen koskemaan Euroopan talousaluetta tekemällä siihen teknisiä mukautuksia suurempia muutoksia. 5. Luonnos ETA:n sekakomitean päätökseksi esitetään neuvoston hyväksyttäväksi. Komissio toivoo voivansa esittää yhteisön kannan ETA:n sekakomiteassa marraskuussa 2003. Luonnos ETA:N SEKAKOMITEAN PÄÄTÖS ETA-sopimuksen liitteen XIII (Liikenne) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 98 artiklan, sekä katsoo seuraavaa: (1) Sopimuksen liite XIII muutettiin [...] päivänä [...]kuuta [...] tehdyllä ETA:n sekakomitean päätöksellä N:o .... [1]. [1] EUVL L ... (2) Matkustaja-alusten turvallisuussäännöistä ja -määräyksistä annetun neuvoston direktiivin 98/18/EY muuttamisesta 5 päivänä maaliskuuta 2002 annettu komission direktiivi 2002/25/EY [2] olisi otettava osaksi sopimusta, [2] EYVL L 98, 15.4.2002, s. 1. ON PÄÄTTÄNYT SEURAAVAA: 1 artikla Lisätään sopimuksen liitteessä XIII olevaan 56f kohtaan (neuvoston direktiivi 98/18/EY) teksti seuraavasti: ", sellaisena kuin se on muutettuna seuraavalla: - 32002 L 0025: komission direktiivi 2002/25/EY, annettu 5 päivänä maaliskuuta 2002 (EYVL L 98, 15.4.2002, s. 1). Tätä sopimusta sovellettaessa direktiiviä koskee seuraava mukautus: Norja voi pitää voimassa säännöksensä, joiden mukaan kiinteä, paikallisesti sovellettava sammutusjärjestelmä on asennettava kaikkiin matkustaja-aluksiin, joissa on kokonaistilavuudeltaan yli 500 m3:n koneistotilat, riippumatta siitä, mille matkustajamäärälle alukset on luokiteltu, sanotun kuitenkaan rajoittamatta liitteessä I olevan II-2 luvun A osan 6.9 kohdassa asetettujen velvoitteiden täyttämistä. ". 2 artikla Direktiivin 2002/25/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan [...], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3]. [3] [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.] 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä [...]. ETA:n sekakomitean puolesta Puheenjohtaja ETA:n sekakomitean sihteerit